《长安道》
南北朝·阮卓

长安驰道上，钟鸣宫寺开。残云销凤阙，宿雾敛章台。

骑转金吾度，车鸣丞相来。蔼蔼东都晚，群公驺御回。

作者简介：（531—589）南朝陈陈留尉氏人。幼聪敏，笃志经籍，善谈论，尤工五言诗。性至孝。陈文帝天康初，为新安王府记室参军，奉使招慰交阯。交阯多珍怪之产，卓一无所取，时论称廉。陈后主至德元年，入为德教殿学士。后退居里舍，以文酒自娱。陈亡入隋，途中疾卒。